== Historie ==
[[Fil:Tomb of Nakht (10).jpg|thumb|Vægmaleri fra Nakhts grav, omkring 1500 f.Kr. Der ses en tilapia-[[hieroglyf]] lige over midtfigurens baghoved.]]
Tilapia er kendt under flere navne. "Tilapia" er en [[latinisering]] af ''thiape'', der betyder "fisk" i [[tswana]]-sproget. <ref>"The genus name Tilapia is a latinisation of the word thiape, which means fish in Tswana," citeret fra: http://www.aquaticcommunity.com/tilapia/etymology.php</ref> I [[det gamle Egypten]] finder man den som [[hieroglyf]]fen <hiero>K1</hiero> i Gardiners liste. <ref>[[:en:List_of_hieroglyphs/K|List of hieroglyphs/K - Wikipedia, the free encyclopedia<!-- Bot genereret titel -->]]</ref> Tilapia var et [[symbol]] på [[genfødsel]] i egyptisk kunst, og dertil knyttet til gudinden [[Hathor]]. Den sagdes også at ledsage og beskytte solguden [[Ra]] på hans daglige rejse over himmelhvælvingen. Tilapia malet på gravkamrenes vægge minder os om [[trylleformular]] 15 i ''De dødes bog'', hvor den afdøde udtrykker sit håb om at få plads i solbåden: "''Du ser tilapiaen i sin'' [sande] ''form i den [[Cyan|turkise]] dam''", og "''Jeg ser tilapiaen i sin'' [sande] ''natur lede den raske båd i sine vande''." <ref>Gay Robin: ''Women in ancient Egypt'' (p. 188), British museum press, 1993, {{ISBN|0-7141-0956-8}}</ref>
Samfund Kultur Vand Hobby